stanford-oval/wikipedia huggingface dataset:
We Are Young
רקע

בפברואר 2011 נפגש סולן הלהקה, נייט רוס, עם המפיק ג'ף באסקר בניו יורק. באסקר הגיע לפגישה לאחר יום ארוך בו עבד עם ביונסה, והחליט להקציב לרוס 10 דקות. השניים קבעו שתי פגישות לפני כן, אך שתיהן בוטלו. רצונו של רוס למזג קצבי היפ הופ ואפקטים אלקטרוניים עם פופ רוק הרשימו את באסקר, שהחליט להזמין את רוס לחדרו במלון ולהשמיע לו כמה מהשירים עליהם עבד עם ביונסה. באותו זמן שר רוס לבאסקר את פזמון השיר "We Are Young". באסקר התלהב מהשיר וזימן את הלהקה לעבוד על השיר באולפן. יום לאחר מכן נפגשו רוס ובאסקר באולפן הקלטות בניו יורק והקליטו גרסה הקרובה לגרסה הסופית של השיר.
הלהקה הזמינה את ג'אנל מונה, דרך באסקר, להשתתף בשיר כזמרת אורחת. לאחר ששמעה מונה את השיר היא התלהבה ממנו והקליטה את חלקה בבריסטול שבאנגליה.
גיטריסט הלהקה, ג'ק אנטונוף, תיאר את השיר כצליל המדויק אליו שאפו חברי הלהקה להגיע במהלך הפקת האלבום Some Nights.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 276 |  |
קליפ השיר

הקליפ לשיר צולם באולם הקונצרטים "David Sukonick" שבלוס אנג'לס. חלק גדול מהסצנות בקליפ משודרות בהילוך איטי.
קליפ השיר > תיאור הקליפ

אורך הקליפ הוא כ-4 דקות ובמהלכו מופיעה הלהקה בבר בו פורצות מהומות רבות. בתחילת הקליפ מופיעה בחורה (רייצ'ל אנטונוף, אחותו של גיטריסט הלהקה, ג'ק אנטונוף) מתכתבת במכשיר הפלאפון שלה. על המסך הפלאפון מופיע הכיתוב "NOW!" ("עכשיו!"). מרגע זה מתחילות מהומות רבות בקליפ. תחילה זורקת אנטונוף את המכשיר הסלולרי, לאחר מכן אדם שעמד לידה שובר בקבוק יין על ראשה. בהמשך מופיעים אנשים רבים המכים אחד את השני וזורקים מזון, בנוסף מתנפצות זכוכיות רבות.
אחר כך מופיעה ג'אנל מונה, העומדת במרכז הבר ולצידה ממשיכות המהומות. חלק מהסצנות בהן שרה מונה משודרות בהילוך איטי. בסיום הקליפ נראית אנטונוף יוצאת מהבר ובמקביל מסתיימת ההופעה של הלהקה.
מיקומי שיא

|   ‏‏‏  מצעדים ודירוגים (2011–12)> מדינה |   ‏‏‏  מצעדים ודירוגים (2011–12)> מצעד |   ‏‏‏  מצעדים ודירוגים (2011–12)> מיקום שיא |   ‏‏‏  מצעדים ודירוגים (2011–12)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 2 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  ארצות הברית | Dance Club Songs | 21 |  |
|  ארצות הברית | Mainstream Top 40 | 1 |  |
|  ארצות הברית | Rhythmic | 16 |  |
|  גרמניה | GfK – טופ 100 | 4 |  |
|  דנמרק | היטליסטן | 3 |  |
|  הולנד | מצעד 40 הסינגלים ההולנדיים | 10 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 2 |  |
|  יפן | יפן הוט 100 | 5 |  |
|  ישראל | מדיה פורסט ישראל | 1 |  |
|  נורווגיה | VG-lista | 2 |  |
|  ניו זילנד | המצעד הניו זילנדי הרשמי | 2 |  |
|  סקוטלנד | מצעד הסינגלים הסקוטי | 1 |  |
|  פלנדריה | אולטראטופ 50 | 5 |  |
|  צרפת | SNEP | 7 |  |
|  קנדה | קנדה הוט 100 | 1 |  |
|  שוודיה | סוורייטופליסטן | 4 |  |
|  שווייץ | המצעד השווייצרי | 2 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  אוסטריה | Ö3 אוסטריה טופ 40‏ | 8 |  |
|  אוסטרליה | מצעד הסינגלים האוסטרלי | 12 |  |
|  ארצות הברית | בילבורד הוט 100 | 3 |  |
|  הולנד | מצעד 40 הסינגלים ההולנדיים | 39 |  |
|  הממלכה המאוחדת | מצעד הסינגלים הבריטי | 3 |  |
|  ולוניה | אולטראטופ 40 | 14 |  |
|  יפן | יפן הוט 100 | 30 |  |
|  ישראל | מדיה פורסט ישראל | 2 |  |
|  ניו זילנד | המצעד הניו זילנדי הרשמי | 3 |  |
|  פלנדריה | אולטראטופ 50 | 19 |  |
|  קנדה | קנדה הוט 100 | 3 |  |
|  שוודיה | סוורייטופליסטן | 17 |  |
|   ‏‏‏  מצעדי סוף העשור (2010–2019)> מדינה |   ‏‏‏  מצעדי סוף העשור (2010–2019)> מצעד |   ‏‏‏  מצעדי סוף העשור (2010–2019)> מיקום שיא |   ‏‏‏  מצעדי סוף העשור (2010–2019)>  |
| --- | --- | --- | --- |
|  ארצות הברית | בילבורד הוט 100 | 29 |  |
|  הממלכה המאוחדת | מצעד הסינגלים הבריטי | 85 |  |
|   ‏‏‏  מצעדי כל הזמנים (1958-2018)> מדינה |   ‏‏‏  מצעדי כל הזמנים (1958-2018)> מצעד |   ‏‏‏  מצעדי כל הזמנים (1958-2018)> מיקום שיא |   ‏‏‏  מצעדי כל הזמנים (1958-2018)>  |
| --- | --- | --- | --- |
|  ארצות הברית | בילבורד הוט 100 | 112 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה ×6 | 420,000 |
| אוסטריה (IFPI Austria) | פלטינה | 30,000 |
| בלגיה (BEA) | זהב | 15,000 |
| קנדה (Music Canada) | פלטינה ×7 | 560,000 |
| דנמרק (IFPI Denmark) | פלטינה | 30,000 |
| צרפת (SNEP) | זהב | 75,000 |
| גרמניה (BVMI) | פלטינה | 300,000 |
| איטליה (FIMI) | פלטינה ×2 | 60,000 |
| יפן (RIAJ) | זהב | 100,000 |
| מקסיקו (AMPROFON) | פלטינה+זהב ×2 | 150,000 |
| ניו זילנד (RMNZ) | פלטינה ×2 | 30,000 |
| שוודיה (GLF) | פלטינה ×4 | 160,000 |
| שווייץ (IFPI Switzerland) | פלטינה ×2 | 60,000 |
| הממלכה המאוחדת (BPI) | פלטינה ×2 | 1,200,000 |
| ארצות הברית (RIAA) | יהלום | 6,830,000 |
אבן השתייה

הסלע המזוהה בדרך כלל עם אבן השתייה, מבט מלמעלה
מבט מלמטה, מ"בור הרוחות", על החור העגול באבן השתייה
תרשים המציג את מיקום אבן השתייה בתוך כיפת הסלע.
אבן השתייה (בערבית: الصخرة المشرفة بمسجد قبة الصخرة "הסלע הקדוש במסגד כיפת הסלע") היא סלע גדול הבולט מקרקע הר הבית, בתוך מבנה כיפת הסלע, הקרוי על שמו. הסלע מוקף במסגרת ברזל, וגובהו מעל הרצפה הוא כשני מטרים. על פי המשנה, אבן השתייה הייתה בקודש הקודשים בבית המקדש, אם כי מקומה המדויק שנוי במחלוקת, ותלוי בזיהוי מקום המקדש על הר הבית. מתחת לאבן ישנה מערה טבעית שהורחבה בימי הצלבנים ונודעה בשם "בור הרוחות".
מסורות ביהדות

במשנה נאמר: "משניטל הארון, אבן הייתה שם מימות נביאים ראשונים, ושתייה הייתה נקראת, גבוהה מן הארץ שלוש אצבעות (כ-6 ס"מ)".
בבית המקדש הראשון היה ארון הברית מונח על אבן זו. בבית המקדש השני, לאחר גניזת ארון הברית, היה הכהן הגדול מניח על אבן זו את המחתה עם הקטורת ביום הכיפורים, וכן היה מזה את דם הקרבנות לפני האבן.
חז"ל מסבירים שהשם "אבן השתייה" נובע מכך ש"ממנה הושתת העולם", כלומר ממקום זה התחילה בריאת העולם וממנה התפשט העולם. ישנה גם דעה שמשמעות "שתייה" היא "אריגה" (שתי וערב) כלומר שממנה נארג העולם. על פי דעה זו יש לגרוס "שממנה נשתה העולם", מלשון "שתי".
כמה מן המפרשים פירשו שהכוונה היא ליסוד העולם במובן הרעיוני, שכן "מקום העבודה הוא יסוד העולם", וכפי שנאמר "על שלושה דברים העולם עומד, על התורה ועל העבודה ועל גמילות חסדים".
ישנה גם מסורת לפיה האבן היא הפתח אל התהום. על פי מסורת זו בעת המבול המסופר בספר בראשית, הוזזה האבן על מנת לפתוח את מעיינות התהום ולהציף את העולם. מסורות אלה עברו מהיהדות לאסלאם, המציין מתחת לאבן את מקום קברו של האדם הראשון, כדבריו של ח'אלד בן מעדאן, למשל, שחי במאה השמינית: ”רֹאשׁוֹ שֶׁל אָדָם נִמְצָא מִיָּמִין לַסֶּלַע וּשְׁתֵּי רַגְלָיו בְּמֶרְחָק שְׁמוֹנָה עָשָׂר מִילִּים”.
בספר הזוהר מבואר שאבן השתייה היא מצבת האבן שהונחה על ידי יעקב אבינו, כמתואר בפרשת ויצא. על פי פירוש זה, יעקב לן על הר המוריה, ואלוהים התגלה אליו בחלום שם. אור החיים בפירושו על התורה מרחיב את הרעיון, וטוען כי מצבתו של יעקב נועדה להוות הכנה לבתי המקדש העתידים להיבנות שם. עוד נכתב שם, שבעתיד ישימו הגויים על אבן השתייה את טומאת העמים ופגרי מתים, ו"אוי לאותו הדור שזה יקרה בימיו".
מסורות אחרות מקשרות בין שם האבן – "שתייה" – לבין מי שתייה, ועל פיהן, כל מי השתייה בעולם מקורם בתהום שמתחת לאבן השתייה.
מסורות באסלאם

הסלע המזוהה כאבן השתייה הוא בעל חשיבות גם לפי חלק מהמסורות המוסלמיות (אף על פי שאיננו מוזכר בקוראן), ושמו בערבית א-צח'רה (الصخره). לפי מסורת זו, מלאכים ביקרו את אבן השתייה 2,000 שנה לפני שאדם הראשון נברא. כל הנביאים שקדמו למוחמד התפללו לפני אבן זו.
לפי מסורת זו, אל-צח'רה הוא המקום ממנו מוחמד עלה לשמיים, ובעלייה זו האבן עצמה ניסתה להצטרף אליו ונעצרה על ידי המלאך גבריאל. האבן התחילה לעלות בצד הדרומי, ולכן צורתה אינה ישרה. בעקבות כך, סימנים מסוימים בצד המערבי של האבן נחשבים לטביעות אצבע של גבריאל.
לפי חלק מהמסורות, ביום הדין יתאחדו אבן השתייה והכעבה יחד, והאל יישב על האבן וישפוט את כל בני האדם שיעברו לפניו. ישנה מסורת לפיה המלאך ישראפיל (הוא רפאל) יעמוד על האבן ויתקע בשופר על מנת להכריז על יום הדין – ובהתאם שני שערי מבנה כיפת הסלע נקראים "שער השופר" ו"שער ישראפיל".
גם באסלאם מופיעה האמונה שהאבן היא מקורו של העולם, האבן הראשונה שנוצרה בעולם, וכן מקור כל מי השתייה בעולם ומקום מוצאם של ארבעת נהרות גן העדן.
מסורות מקבילות

תורות הבריאה השונות במצרים העתיקה התייחסו אל "אבן הבן-בן" ממנה נשתת העולם. מסורות יווניות התייחסו אל אבנים מסוימות כ"טבור הארץ" (אומפאלוס).
יש הסוברים כי סביב אבן השתייה עמד בעבר מקדש יבוסי פגני, אם כי המקרא שולל גרסה זו וטוען כי לא עמד שם אלא גורן ארוונה היבוסי.
לקריאה נוספת

אלי שילר, כיפת הסלע ואבן השתייה, הוצאת אריאל, ירושלים 1976.
יהושע חיון, אבן ישראל – חקר אבן השתייה והמקדש, 2009.
פנחס נאמן, אֶבֶן הַשְּׁתִיָּה, אנציקלופדיה לגיאוגרפיה תלמודית, כרך א', עמוד 35, הוצאת יהושע צ'צ'יק, תל אביב תשל"ב, באתר אוצר החכמה
הערות שוליים

↑  מסכת יומא ה, ב.
↑  משנה שם.
↑  תלמוד בבלי, מסכת יומא דף נד עמוד ב.
↑  מדרש תנחומא, פרשת פקודי, פיסקא ג'.
↑  יהודה ליבס: "עלילות אלהים", ע' 278; י' ליברמן, תוספתא כפשוטה, חלק ד', סדר מועד, ירושלים תשס"ב, עמ' 773-772.
↑  פירוש המשנה לרמב"ם, מסכת יומא, פרק ה' משנה ב'; מאירי שם.
↑  משנה מסכת אבות, פרק א' משנה ב'.
↑  למשל בתלמוד בבלי, מסכת סוכה, דף נג עמוד א, לפי הסבר נפוץ שה"שיתין" הללו מתקשרים עם אבן השתייה. ור' בהרחבה בערך השיתין בפסקה "זיהוי מאגר השיתין". לפי הסבר זה, מובן גם ש"אבן השתייה" נקראת כך על שם המים שתחתיה, כי היא בעצם סוג של באר.
↑  זוהר חדש, בראשית, דף ל"ה, עמוד א'
1 2 3  אלי שילר, כיפת הסלע ואבן השתיה
↑  מיכאל אניסימוב, מהי אבן השתיה באתר wisegeek
↑  ראו עמדתו של ארתור פיק (אנ') בספרו "הערות על המקרא"
↑  ממצא ארכאולוגי בודד נחשף עד כה בהר הבית מהתקופה היבוסית באלף השלישי לפנה"ס, הוא "בור הרוחות", וזוהה על ידי הארכאולוגית רבקה גונן כ"קבר פיר" חצוב, השוכן בתוך סלע "אבן השתייה",קתדרה (כתב עת), גיליון 34 תשמ"ה, עמ' 13
↑  ‏אנציקלופדיה לגיאוגרפיה תלמודית‏ (Q115555740)
Wo gehest du hin, רי"ב 166

Wo gehest du hin (בעברית: אנה תלך), רי"ב 166, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון הרביעי שלאחר חג הפסחא, שחל ב-7 במאי 1724.
היסטוריה

קנטטה זו הייתה הארבע עשרה שהלחין באך באותה שנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 104.
ב-1887 הוציאה לאור חברת באך את הקנטטה לראשונה, בכרך 33 של פרסומיה.
מילים ומוזיקה

סדר הקריאה לאותו יום כולל פסוקים מאיגרת יעקב ומהבשורה על-פי יוחנן בהם מתוארת שיחת הפרידה שערך ישו עם תלמידיו לאחר הסעודה האחרונה. כרוב הקנטטות מתקופה זו, גם כאן הלברית נכתבה על ידי מחבר לא ידוע. החלק הראשון של הקנטטה הוא ציטוט מתוך דברי ישו "וְלֹא יִשְׁאָלֵנִי אִישׁ מִכֶּם אָנָה תֵלֵךְ". המשך הקנטטה עוסק בשאלה זו ובתשובה הרצויה למאמין. החלק השלישי הוא מזמור מאת ברתולומיאוס רינגואלדט (Bartholomäus Ringwaldt) שהיה משורר וכומר גרמני מהמאה ה-16. החלק האחרון הוא מזמור של הרוזנת והמשוררת אמילי יוליאן (אנ').
הקנטטה נועדה לביצוע על ידי סולני סופרן, אלט, טנור ובס בליווי מקהלה בת ארבעה קולות, ובתזמור של אבוב, שני כינורות, ויולה ובאסו קונטינואו. לקנטטה שישה פרקים:
אריוזו לבס: Wo gehest du hin (אנה תלך)
אריה לטנור: Ich will an den Himmel denken (על שמי המרום אחשוב, אתבונן)
כורל לסופרן: Ich bitte dich, Herr Jesu Christ (אני מבקש ממך, אדון ישו כריסטוס)
רצ'יטטיב לבס: Gleichwie die Regenwasser bald verfließen (כפי שהגשם במהרה ייחלש)
אריה לאלט: Man nehme sich in acht (יחשוב אדם ואל יצהל)
כורל: Wer weiß, wie nahe mir mein Ende (מי יודע, מה קרוב קצי)
הקלטות

היצירה הוקלטה במלואה 14 פעמים בהקלטות מסחריות. בין המנצחים שביצעו את ההקלטות ניתן לציין את הלמוט רילינג (ב-1978), טון קופמן (ב-1998) וג'ון אליוט גרדינר (ב-2000).
הערות שוליים

↑  רשימת פרסומי באך באתר IMSLP
↑  יוחנן, טז, 5-15
↑  רשימת ההקלטות באתר קנטטות באך
| --- | --- |
בקרת זהויות :  NLI: 987007517048905171  BnF: cb13909518r (data)  GND: 300008686  LCCN: n82096194  MusicBrainz work: 0f63d05a-5ef1-4f0f-be64-a9ce7bbc1fa5  VIAF: 186303754   WorldCat (עם VIAF): 186303754
אבן השאם

| --- | --- |
 לידה:  המאה ה־8 בצרה, עיראק 
 פטירה:  7 במאי 833 מצרים 
 השקפה דתית:  אסלאם, אסלאם סוני 
 
אבו מוחמד עבד אל-מאליכ בן הישאם אבן איוב אל-חמירי אל-מעאפרי אל-בצרי (בערבית أبو محمد عبدالملك بن هشام ابن أيوب الحميري المعافري البصري), מכונה אִבְּן הִשַאם, ערך את הביוגרפיה על הנביא האיסלאמי מוחמד שנכתבה בידי אבן אסחאק.
חייו

אבן השאם גדל בבצרה ועבר לאחר מכן למצרים. בקהיר למד דקדוק, שפה והיסטוריה. מוצאה של משפחתו מהממלכה החמירית והיא השתייכה לשבט באנו מעפיר מתימן.
ביוגרפיית הנביא מוחמד

אִבְּן הִשָׁאם פרסם את "אלסירה אלנבויה" (السيرة النبوية) או "חיי הנביא" בשנת 213 להג’רה (833 לספירה). היצירה נכתבה על בסיס ביוגרפיה שאבדה ולא קיים עותק שלה כיום, שחיבר אבן אסחאק בשנת 150 להג’רה (768 לספירה). בספרו של אבן השאם, הוא עצמו מעיד על מקורות המידע שעמדו לפני אבן אסחאק:  רשימות שונות שהיו לפניו בכתב, חוזה שנחתם בין מוחמד ובין אנשי אלמדינה לפני ה"היג'רה", וכן קטעי שירה מתקופת מוחמד.
ביוגרפיית הנביא מוחמד > תרגומים ומהדורות

הספר תורגם לעברית על ידי יוסף יואל ריבלין.
עבודות אחרות

כתאב א-תיג'אן לִמערפת מלוכ א-זמאן פי אח'באר קחטאן كتاب التيجان لمعرفة ملوك الزمان في أخبار قحطان ) "ספר הכתרים, על מלכי העבר בחשבונות הקחטן"; יצירה גנאלוגית עם סיפורים היסטוריים-אגדיים על העמים הערביים והמונומנטים שלהם בתקופה הטרום אסלאמית.
הערות שוליים

↑  חיי מומחד בתרגום יוסף יואל ריבלין מתוך "פרויקט בן יהודה"
| --- | --- |
בקרת זהויות :  NLI: 987007262906705171  BIBSYS: 90330389  BnF: cb11956088k (data)  CiNii: DA05306234  GND: 11855526X  ISNI: 0000 0001 1810 0833  LCCN: n82217749  NDL: 01219776  NKC: xx0090106  NLA: 35885795  NSK: 000694067  NTA: 070914729  RERO: 02-A000084599  SELIBR: 62917  SUDOC: 06886065X  TDVİA: ibn-hisam  Trove: 1131219  VcBA: 495/62106  VIAF: 88038425   WorldCat (עם VIAF): 88038425
S.T.H.

| --- | --- |
 מייסד:  בויד מקדונלד 
 תאריכי הופעה:  1973–הווה (כ־51 שנים) 
 שפה:  אנגלית 
 מדינה:  ארצות הברית 
 
S.T.H. (ראשי תיבות של: Straight to Hell), הידוע גם בשם The Manhattan Review of Unnatural Acts, הוא מגזין פורנוגרפי וארוטי לגברים הומוסקסואליים, שהוקם על ידי בויד מקדונלד בשנות ה-70 של המאה ה-20. במגזין מתפרסמים סיפורים אוטוביוגרפיים של מפגשים מיניים בין גברים. למגזין הייתה השפעה בתחומי האמנות והתרבות של ניו יורק, ומנה אישים ספרותיים בולטים כמו ויליאם ס. בורוז, אלן גינסברג, וגור וידאל בקרב קהל הקוראים שלו.
היסטוריה

התאריך המדויק של המגזין איננו ידוע, אם כי הגיליון המוקדם ביותר הידוע הוא מס' 2, מ-1973. הפרסום אינו סדיר, והגליונות המוקדמים לא תמיד היו מתוארכים ולא היו מוגנים בזכויות יוצרים. המגזין נוסד על ידי הצלם האמריקאי, בויד מקדונלד, שערך את המגזין מתחילת שנות ה-70 ועד אמצע שנות ה-80 של המאה ה-20. מקדונלד יצר את המגזין כמגזין שמפרסם סיפורי מין בין גברים.
הגיליונות המקודמים של המגזין נכתבו והורכבו באפר וסט סייד, מנהטן, ניו יורק. בשיאו של המגזין, התפוצה הגיעה לכ-20 אלף עותקים.
באמצע שנות ה-80 של המאה ה-20, ויקטור וויבר החליף את בויד מקדונלד כעורך המגזין, והחל להתמקד בפרסום סדרת אנתולוגיות שאספו סיפורים מהמגזין. נמכרו יותר מ-50,000 עותקים של הכרך הראשון בסדרה. ב-1989, בילי מילר החליף את ויקטור וויבר כעורך המגזין. ב-2007, החלו לפרסום גיליונות דיגיטליים. הגיליון האחרון של המגזין, גיליון מספר 68, פורסם ב-2017.
אנתולוגיות

Meat: How Men Look, Act, Walk, Talk, Dress, Undress, Taste & Smell – True Homosexual Experiences from Straight To Hell. Gay Sunshine Press. 1980. ISBN 9780917342783.
Flesh: True Homosexual Experiences from S.T.H. Vol. 2. Gay Sunshine Press. 1982. ISBN 0917342917.
Sex: True Homosexual Experiences from S.T.H. Writers. Vol. 3. Gay Sunshine Press. 1983. ISBN 0917342984.
Cum: True Homosexual Experiences from S.T.H. Writers. Vol. 4. Gay Sunshine Press. 1984. ISBN 0917342356.
Juice: True Homosexual Experiences from S.T.H. Writers. Vol. 5. Gay Sunshine Press. 1984. ISBN 0917342364.
Smut: An S.T.H. Chap-Book – True Homosexual Experiences from S.T.H. Writers. Vol. 5 (sic). Gay Presses of New York. 1985. ISBN 0960472487.
Wads: True Homosexual Experiences from S.T.H. Writers. Vol. 6. Gay Sunshine Press. 1985. ISBN 0917342119.
Cream: True Homosexual Experiences from S.T.H. Writers . Vol. 7 (1 ed.). Gay Sunshine Press. 1986. ISBN 0917342194.
Cream: True Homosexual Experiences from S.T.H. Writers. Vol. 7 (2 ed.). Leyland Publications. 1996. ISBN 094359555X.
Filth: An S.T.H. Chap-Book – True Homosexual Experiences from S.T.H. Writers. Gay Presses of New York. 1987. ISBN 0914017098.
Skin: Homosexual Experiences in the Classical Period, 1940–1980. Bright Tyger Press. 1988. ISBN 0944378005.
Raunch, True Homosexual Experiences – An S.T.H. Chapbook. Vol. 11. Fidelity Publishing. 1990. ISBN 0962555800.
Lewd: True Homosexual Experiences – An S.T.H. Chapbook. Vol. 12. Fidelity Publishing. 1992. ISBN 0962555819.
Scum: True Homosexual Experiences– An S.T.H. Chapbook. Vol. 13. Fidelity Publishing. 1993. ISBN 0962555827.
לקריאה נוספת

Jones, William E. (2016). True Homosexual Experiences: Boyd McDonald and Straight to Hell. We Heard You Like Books. ISBN 978-0996421812.
McDonald, Boyd; Leyland, Winston, eds. (1994). Meat: True Homosexual Experiences from S.T.H. ISBN 9780917342783.
Welt, Bernard (1996). Mythomania: Fantasies, Fables and Sheer Lies in Contemporary American Popular Culture. Art Issues Press. pp. 58–62. ISBN 9780963726438.
Woodhouse, Reed (1998). Unlimited Embrace: A Canon of Gay Fiction, 1945–1995. University of Massachusetts Press. ISBN 1558491325.
הערות שוליים

↑  Woodhouse 1998, p. 311.
↑  "STH issue #2 (Reprint)". STH Editions. ארכיון מ-2022-10-15. נבדק ב-31 באוגוסט 2020. {{cite web}}:  (עזרה)
↑  Woodhouse 1998, p. 63.
↑  McDonald & Leyland 1994, pp. 63-64.
↑  McDonald & Leyland 1994.
↑  Jones 2016, p. 168.
↑  Woodhouse 1998, p. 64.
↑  Jones 2016, p. 6.
The Quantum Enigma

The Quantum Enigma הוא אלבום האולפן השישי של להקת המטאל הסימפוני ההולנדית Epica. האלבום יצא לאור ב-2 במאי 2014. זה היה האלבום הראשון עם הבאסיסט החדש של הלהקה - רוב וואן דר לו, שמחליף את איב האטס.
הגיטריסט והזמר מארק יאנסן מספר בראיון על האלבום: "אני שומע את האלבום החדש שלנו, ואני לא יכול להפסיק! הוא נשמע מודרני, אבל מכיל את כל האלמנטים הקלאסיים של Epica. מרענן היא המילה המתאימה לתאר אותו. האלבום הזה היה גם התוצאה של מאמץ קבוצתי". "זה היה נהדר לראות את כולם כל-כך נמרצים ליצור את האלבום הכי טוב שלנו". "למרות שהאלבום נשמע כבד יותר (הגיטרות, הבאס והתופים פשוט אכזריים!), הוא עדיין קליט מאוד. הוא מושפע מאוד מהשירים הראשונים שלנו, עם השפעות מ-Design Your Universe ואלמנטים חדשים נוספים". "אני כבר לא יכול לחכות לרגע שבו אתם תשמעו את היצירה החדשה שלנו, מה שיעשה את כולנו מאוד גאים".
ב-18 במרץ, הסינגל "The Essense Of Silence" שוחרר ב-iTunes בארצות הברית.
ב-3 באפריל, הסינגל "Unchain Utopia" הודלף לאינטרנט, יום לפני פרסומו המתוכנן בארבעה באפריל. בריאיון עם Sonic Cathedral Webzine, הסולנית סימונה סימונס אישרה שסרטון ל-Unchain Utopia ישוחרר בקרוב.
רשימת שירים

| דיסק 1 (גרסה רגילה)> מס' | דיסק 1 (גרסה רגילה)> שם | דיסק 1 (גרסה רגילה)> מילים | דיסק 1 (גרסה רגילה)> לחן | דיסק 1 (גרסה רגילה)> משך | דיסק 1 (גרסה רגילה)>  | דיסק 1 (גרסה רגילה)>  | דיסק 1 (גרסה רגילה)>  | דיסק 1 (גרסה רגילה)>  | דיסק 1 (גרסה רגילה)>  |
| --- | --- | --- | --- | --- | --- | --- | --- | --- | --- |
| 1. | Originem  | מארק ינסן | בוב קטסיאוניס ואפיקה | 2:11 |  |  |  |  |  |
| 2. | The Second Stone  | סימונה סימונס | אייזק דלהיי ואפיקה | 5:00 |  |  |  |  |  |
| 3. | The Essence of Silence  | ינסן | אריאן וואן ווסנביק ואפיקה | 4:47 |  |  |  |  |  |
| 4. | Victims of Contingency  | ינסן | ינסן, אפיקה, ג'אק דריסן & סכיפהורסט | 3:31 |  |  |  |  |  |
| 5. | Sense Without Sanity (The Impervious Code)   | ינסן | מארק ינסן ואפיקה | 7:42 |  |  |  |  |  |
| 6. | Unchain Utopia  | סימונס | אייזק דלהיי ואפיקה | 4:45 |  |  |  |  |  |
| 7. | The Fifth Guardian (Interlude)   |   | דלהיי, קון ג'נסן ומירו רודנברג | 3:04 |  |  |  |  |  |
| 8. | Chemical Insomnia  | סימונס | אייזק דלהיי ואפיקה | 5:12 |  |  |  |  |  |
| 9. | Reverence (Living in the Heart)   | ינסן | וואן ווסנביק ואפיקה | 5:02 |  |  |  |  |  |
| 10. | Omen (The Ghoulish Malady)   | ינסן | ינסן ואפיקה | 5:28 |  |  |  |  |  |
| 11. | Canvas of Life  | סימונס | ג'נסן ואפיקה | 5:28 |  |  |  |  |  |
| 12. | Natural Corruption  | סימונס | דלהיי ואפיקה | 5:24 |  |  |  |  |  |
| 13. | The Quantum Enigma (Kingdom of Heaven Part II)   | ינסן | ינסן ואפיקה | 11:53 |  |  |  |  |  |
| משך כולל: | משך כולל: | משך כולל: | משך כולל: | 68:13 |  |  |  |  |  |
יוצרים

סימונה סימונס – סולנית
מארק ינסן – גיטרה, גראולינג
אייזק דלהיי – גיטרה, גיטרה אקוסטית, גיטרה קלאסית
רוב וואן דר לו – גיטרת באס
קון ג'נסן – סינתיסייזר, פסנתר
אריאן וואן ווסנביק – תופים, דיבור
ג'קוב האנסן – מיקסינג
יוסט וואן דר ברוק – הפקה
מארטן דה פליפר – מהנדס קול
Todos Me Miran

"Todos Me Miran" (באנגלית: "Everybody Is Looking at Me"; בעברית: "כולם מסתכלים עליי") הוא סינגל שהקליטה הזמרת-יוצרת המקסיקנית גלוריה טרווי, מתוך אלבום ההופעה הראשון שלה, La Trayectoria. השיר יצא לאור ב-27 במרץ 2006, כסינגל השני מתוך אלבום ההופעה, על ידי חברת התקליטים יוניברסל מיוזיק לטין אנטרטיינמנט.
השיר נחשב לאחד משירי הדגל של טרווי, תוך שבזכותו הקריירה שלה זכתה להצלחה מחודשת. זאת, לאור העובדה שהסינגלים שיצאו לפניו לא זכו להצלחה גדולה. בנוסף לכך, השיר מסמפל בתוכו קטעים מתוך הלהיט הבינלאומי "I Will Survive", של גלוריה גיינור. כמו כן, הוא מסמפל בתוכו קטע קצר מהלהיט "Soy Rebelde", של ג'נט. בשנת 2016, הופיעה טרווי עם מחרוזת בשם "I Will Survive" / "Todos Me Miran", במסגרתה ביצעה קטעים משירה של גיינור וקטעים מהשיר שלה. ההופעה הפכה לוויראלית כאשר צבר למעלה מ-6.5 מיליון צפיות. בהמשך, נכללה ההופעה באלבום ההופעה השלישי של טרווי, Inmortal.
השיר עוסק בנושא הלהט"ב והדראג. כמו כן, בעקבות ההשפעה העולמית של השיר, הוכרה טרווי כגיי אייקון. הווידאו קליפ של השיר עוסק בשני הנושאים גם כן, אך שם דגש בעיקר על נושא הדראג שכן, ניתן לראות בו גבר שמגלה את עולם הדראג ועם הזמן הוא מחליט להתלבש כמו אישה, לחבוש פאות ולהתאפר. הקליפ זכה להצלחה רבה כאשר צבר למעלה מ-50 מיליון צפיות, וזאת בנוסף לכך שקליפ נוסף שלו צבר למעלה מ-18 מיליון צפיות.
רקע

ב-6 ביוני 2006, יצא לאור אלבום ההופעה הראשון של גלוריה טרווי, La Trayectoria. אלבום ההופעה כולל בתוכו סצנות מההופעות שקיימה טרווי בפאלאסיו דה לוס דפורטס במקסיקו סיטי ובארנה מונטריי. מתוך אלבום ההופעה יצאו ארבעה סינגלים, ביניהם השיר הזה. השיר נכתב, הולחן והופק על ידי גלוריה טרווי. על השיר אמרה כי:
אני מזדהה עם השיר מכיוון שכשכתבתי אותו, חשבתי על אחד מהחברים שלי. כלומר, השיר נוצר בזכות אותו החבר שסיפר לי שהוא הומוסקסואל שסובל מדחייה בעקבות נטייתו המינית. ידעתי מה התחושה הזו של דחייה על ידי מי שאתה אוהב. לכן, חשבתי שיש לספר את הסיפור הזה שאני לא רוצה שאף אחד מילדיי יהיה הומוסקסואל, כי אני יודעת שהם יצטרכו לעמוד בפני דעות חברתיות קדומות ומכיוון שהייתי רוצה להיות סבתא וזאת, בנוסף לכך שאני מאמינה שהדבר היפה ביותר הוא מה שאלוהים ברא, כמו זוגיות של גבר ואישה. עם זאת, זו לא המציאות וצריך לזכור כי יש גברים שמתעללים בנשים או נשים שמרמות גברים. אז אני מעדיפה בן מאושר על בן מדוכא ועצוב. אם אתה [המראיין] תשאל אותי: "מה את מעדיפה? שהבן שלך יהיה מאצ'ו אבל יפגע במשפחה שלו, או שהוא יהיה הומוסקסואל ויהיה לו בן זוג שיסב לו אושר", אני בהחלט אעדיף את האופציה השנייה.
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Living Out Loud: חיובית
Rate Your Music: 
בילבורד: חיובית
בספטמבר 2009, פרסם מגזין ה-San Antonio Current, כתבה מקיפה על חייה של גלוריה טרווי, בה כתב על השיר בנימה חיובית כי הוא "שואל ללא בושה קטעים מקלאסיקת הדיסקו "I Will Survive" של גלוריה גיינור". בשנת 2015, הופיעה טרווי בתיאטרון היווני בלוס אנג'לס עם המחרוזת "I Will Survive" / "Todos Me Miran". אתר המוזיקה Living Out Loud סקר את ההופעה וכתב כי "היו שני רגעים בלתי נשכחים באותו הלילה בו הופיעה טרווי עם השיר. הראשון הוא כשהיא ביצעה ביחד עם זמרות הליווי שלה את המחרוזת הזו".
ביוני 2016, פרסם מגזין הבילבורד כתבה מקיפה על שירי להט"ב לטיניים אהובים ומשפיעים, תוך שהוא דירג בראש הרשימה את השיר הזה וכינה אותו כ"המנון לטיני להט"בי". בכתבה נכתב כי "גלוריה טרווי הפכה לאחד מהאמנים האהובים ביותר בקהילה הגאה. בשיר שלה "Todos Me Miran" היא משבחת ומקדמת את האנשים שיש להם את האומץ להראות לעולם מי הם באמת, בלי קשר למה שאחרים עשויים לחשוב". באוקטובר 2016, פורסמה כתבה שיקגו טריביון אשר מאזכרת בתוכה את השיר. בשנת 2019, הופיעה טרווי ביחד עם הזמרת-יוצרת הקולומביאנית קרול ג'י. את ההופעה סיימו כאשר שרו את "Todos Me Miran" ובאתר המוזיקה PopSugar נכתב כי "לא הייתה דרך טובה יותר לסיים את ההופעה הזו". גם מגזין הבילבורד התייחס לאותה ההופעה ולאותו הביצוע של השיר.
במאי 2019, לאור הוצאת אלבום האולפן ה-12 של טרווי, Diosa de la Noche, סקרו ברולינג סטון את הקריירה שלה, תוך ששמו דגש על השיר הזה וכתבו עליו כי "בשנת 2006, היא [טרווי] כתבה את השיר "Todos Me Miran" ("כולם מסתכלים עליי") והקדישה אותו למעריציה מקהילת הלהט"ב". עוד נכתב כי טרווי הצהירה שהיא "חושבת שיש קשר הדוק בין האופן בו אנשים מתייחסים אל נשים לבין היחס שלהם לקהילה הגאה".